Reunió a Burjassot per a donar a conéixer el projecte de la Generalitat, “Justícia Pròxima”
2025-07-24

La directora general de Modernització de la Justícia, Àngels Bixquert i el director general de Reformes Democràtiques, José García Añón, han visitat recentment l’Ajuntament de Burjassot per a explicar i donar conéixer el projecte Justícia Pròxima. La reunió, que es va celebrar en el Consistori divendres passat, es va mantindre amb l’alcalde de Burjassot, Rafa García; el regidor de Governació, Juan Gabriel Sánchez i el jutge de pau de la localitat, Vicente Agulló.

El projecte “Justícia Pròxima: servei d’orientació jurídica de proximitat” consisteix, a grans trets, a acostar la justícia a la ciutadania a través, entre altres accions, de la modernització dels jutjats de pau en els diferents municipis valencians que disposen d’aquest òrgan judicial. A més, el projecte “Justícia Pròxima” també contempla l’establiment d’espais denominats MEDIAPROP, com a aparells de mediació destinats a proporcionar atenció i informació a la ciutadania com a alternativa al procés judicial, així com la creació d’oficines de justícia de proximitat en què professionals de l’advocacia. Aquestes oficines anomenades JUSTIPROP oferiran informació a la ciutadania sobre els serveis que presta la Generalitat Valenciana i altres administracions en matèria d’accés a la justícia; informació sobre recursos públics i privats als quals acudir per a la protecció i defensa dels drets; assessorament i orientació jurídica previs al procés judicial, informació sobre tràmits administratius davant els registres civil, mercantil i de la propietat i suport a la ciutadania per a realitzar consultes electròniques de tràmits judicials.